Kumpulan untuk tempat pertama ialah…
RESTORAN CINA TIGA GANDA
Rasanya kami ada peluang.
GERAI JUTAWAN MELAMPAU
Saya tak gementar langsung.
RESTORAN ENCIK JANG
Ya, kami akan menang.
Kumpulan di tempat pertama ialah
Kumpulan…
Choi Hyun-seok.
Semua ahli Kumpulan Choi Hyun-seok selamat.
Syabas, semua.
TEMPAT PERTAMA: KUMPULAN CHOI HYUN-SEOK JUMLAH JUALAN: 4,774,000 WON
Syabas, semua.
- Kita buat dengan baik. - Syabas.
TEMPAT KE-2: KUMPULAN TIGA BINTANG JUMLAH JUALAN: 2,220,000 WON
TEMPAT KE-3: KUMPULAN EDWARD LEE JUMLAH JUALAN: 1,498,100 WON
Pada mulanya, nampak seperti Cef Choi
mengetuai pemilihan menu dan penerangan konsep seorang diri,
tapi kerjasama kamu lebih baik daripada kumpulan lain
dan kami boleh nampak keunikan setiap ahli kumpulan dengan jelas.
Konsep kamu bagus dan kamu menetapkan harga dengan baik.
Kamu kekal stabil dari mula sehingga akhir.
Kamu sangat cemerlang dalam Misi Restoran.
Tahniah.
- Terima kasih. - Terima kasih.
Maruah saya tercalar, tapi ini membuktikan rancangan mereka berjaya.
Apa yang penting untuk merealisasikan strategi
adalah kebolehan ahli kumpulan untuk melaksanakannya.
Saya cuma memimpin kami ke arah yang betul.
Tapi ahli kumpulan saya yang buat rancangan kami berjaya.
Saya tahu kami akan menang.
KUMPULAN CHOI HYUN-SEOK SEMUA SELAMAT
Kita buat dengan baik.
Kita buat pelanggan kita gembira.
Sekarang, tinggal empat tempat kosong
di meja peserta terselamat untuk Pertarungan Lapan Peserta Teratas.
4 PESERTA DIPILIH BERDASARKAN KEMAHIRAN PENGURUSAN, MEMASAK DAN SUMBANGAN
Kami akan mengumumkan peserta terselamat daripada kumpulan di tempat ke-2 dan ke-3.
Antara restoran di tempat ke-2 dan ke-3,
cef pertama yang selamat ialah…
Saya tahu bukan semua boleh mara,
tapi ada kemungkinan tiga orang daripada kami boleh mara.
Semuanya dah tamat. Kami dah buat terbaik dan saya bangga dengan kumpulan saya.
Cef pertama yang selamat ialah…
…Cef Jung Ji-sun.
Kami memang rancang untuk beri satu tempat kepada cef
yang bertanggungjawab untuk menu terlaris
dan itu hidangan dia.
HIDANGAN TERLARIS: 39 PESANAN "DIM SUM UDANG KRIM MALA"
Memerhatikan reaksi pelanggan sangat penting ketika berniaga,
seperti memeriksa jika ada makanan tak dihabiskan
daripada hidangan saya atau orang lain masak.
Dia orang pertama yang buat begitu.
Jadi saya tahu dia perlu mara.
Saya sebak memikirkan apa kami lalui bersama.
Saya juga rasa bersalah.
- Syabas. - Terima kasih.
Peserta seterusnya
yang akan isi satu daripada tiga tempat kosong ialah…
Tiga Bintang.
Tahniah.
Kami kagum dengan kepimpinan awak yang teguh dalam diam
yang ditunjukkan sepanjang malam ketika buat persediaan.
Kami beri markah tinggi kerana kami rasa sangat penting bagi seorang ketua
untuk bertanggungjawab.
Saya berat hati memikirkan saya tak mampu bawa kejayaan kepada kumpulan saya.
Peserta seterusnya
yang akan isi satu daripada dua tempat yang tinggal
ialah seseorang yang telah tunjuk
kemampuan mereka untuk buat apa yang perlu dilakukan
supaya restoran berjalan lancar.
Peserta ketiga yang selamat ialah…
Napoli Matfia.
Tahniah.
Sebenarnya, saya ahli termuda dalam kumpulan saya,
jadi saya…
Tak mengapa. Jangan menangis.
Awak dah buat terbaik.
Boleh saya cakap sesuatu bagi pihak dia?
Jadi cabaran ini sangat sukar bagi saya.
Saya bukan dari sini, saya tak tahu apa-apa tentang pasar di sini.
Saya juga tak fasih, tak tahu harga pasaran di sini.
Saya banyak bergantung pada dia
dan dia rakan terbaik dalam cabaran ini.
Apabila fikir tentang tiga peserta yang lain,
terutama dua cef di sebelah saya yang hampir sebaya dengan mak saya,
saya tak boleh berhenti menangis.
Saya bangga dapat bekerja dengan awak.
- Syabas. - Tahniah.
- Syabas. Tahniah. - Tahniah.
Cef Napoli Matfia dah buat terbaik.
Saya gembira dia dapat mara ke pusingan seterusnya.
Peserta terakhir
yang akan isi tempat terakhir ialah…
Cef Edward Lee.
Tahniah.
Kami beri markah yang sangat tinggi kepada awak
bagi pendekatan awak sebagai cef ideal yang berkomunikasi dengan pelanggan
dan mengubah suai hidangan mengikut kemahuan pelanggan.
Pengalaman ini sangat istimewa bagi saya
kerana saya dapat memasak untuk pelanggan dari pelbagai peringkat umur
daripada generasi berbeza.
Terima kasih, cef.
- Saya banyak belajar. - Tentu awak letih.
LEE YEONG-SUK, KETUA MAKANAN SEKOLAH TERSINGKIR
- Saya perlu pergi masak sekarang. - Betul.
Untuk budak-budak sekolah.
Kamu berdua bekerja keras.
Saya tiada penyesalan.
Saya dah sampai sejauh ini dan belajar banyak perkara.
Ini satu penghormatan.
Saya seorang yang berjaya sekarang.
Syabas.
- Saya belajar banyak. - Awak buat terbaik.
NAM JEONG-SEOK, CEF LAUK-PAUK TERSINGKIR
Saya dah buat terbaik, jadi saya rasa lega.
Saya gembira kerana dapat berjumpa orang-orang hebat di sini.
Sekarang, Lapan Peserta Teratas di sini akan mara ke pusingan separuh akhir.
CULINARY CLASS WARS
8 PESERTA TERATAS CULINARY CLASS WAR
CHOI HYUN-SEOK, JANG HO-JOON, JUNG JI-SUN, EDWARD LEE
TIGA BINTANG, TUKANG MASAK MANIA, MAK CIK OMAKASE #1, NAPOLI MATFIA
Lapan cef di sini terpilih daripada seratus orang cef.
Sejujurnya, tiada sesiapa antara kami
yang tak layak berada di sini.
Sekarang, telah tiba masa
untuk memperkenalkan cef yang berjaya masuk Lapan Peserta Teratas.
Cef selebriti kegemaran Korea,
ketua yang baik tetapi berkarisma,
Cef Sudu Putih Choi Hyun-seok.
Pengalaman dia memang tak dapat ditandingi.
Faktor terbesar bagi kemenangan kami adalah kerana dia ketua kumpulan kami.
Rasanya saya yang akan menang.
Lapan Peserta Teratas yang kedua ialah…
Dari mana orang gila macam dia datang?
Adakah dia betul-betul gila?
Sudah lihat kemahiran pisau dan memasak dia?
…cef yang dipilih oleh peserta sebagai calon juara,
Cef Sudu Hitam Tiga Bintang.
Saya dah sampai sejauh ini, jadi saya akan cuba menang.
Ketiga, cef selebriti wanita masakan Cina pertama di Korea,
Kumpulan Sudu Putih Jung Ji-sun.
Cef Jung macam pejuang memasak.
Dia tak boleh disingkirkan.
Saya dah sampai sejauh ini, saya akan bertahan sampai akhir.
Keempat, lelaki yang gilakan memasak,
Cef Sudu Hitam Tukang Masak Mania.
Saya akan membuktikan kenapa gelaran saya Mania dan saya memang gila memasak.
Kelima, cef omakase masakan Korea pertama,
Cef Sudu Hitam Mak Cik Omakase #1.
Tak boleh lawan pengalaman dia.
Keenam, legenda masakan Jepun,
Cef Sudu Putih Jang Ho-joon.
Saya sudah hampir dengan kemenangan.
Saya cuma perlu kalahkan tujuh cef yang lain.
Ketujuh, cef-pemilik
restoran masakan Itali paling terkenal di Korea,
Cef Sudu Hitam Napoli Matfia.
Sebenarnya, saya tak takut dengan mana-mana peserta.
Saya tahu saya boleh kalahkan mereka.
Lapan Peserta Teratas terakhir.
Seorang cef Jamuan Makan Rumah Putih,
Cef Sudu Putih Edward Lee.
Pemenang Iron Chef. Ia pencapaian yang sangat mengagumkan.
Dia akan mara dengan mudah.
Ini tak mencukupi.
Kami perlu mara, teruskan berusaha, teruskan memasak,
dan tunjuk kepada juri sebab saya berada di sini.
Daripada lapan peserta di sini,
jumlah peserta yang akan mara ke pusingan akhir ialah…
Apa?
Berapa?
…hanya
…dua orang.
- Dua orang? - Dua orang?
Hanya dua orang.
Itu lebih sedikit daripada dijangkakan.
Dua Peserta Teratas yang akan bersaing dalam pusingan akhir
akan ditentukan melalui dua misi.
Dalam misi ini,
hanya cef yang mengambil tempat pertama
akan mara serta-merta ke pusingan akhir.
Tak mungkin.
Tema untuk misi pertama
ialah Masak Hidup Anda.
Hidup saya?
Dalam misi ini, anda perlu menggambarkan hidup anda melalui satu hidangan.
Saya terlalu sibuk dan tak pernah fikir tentang hidup saya.
Kami memang akan lihat kemahiran memasak mereka,
tapi ini lebih kepada bagaimana hidangan mereka berhubung dengan hidup mereka.
Bak kata pepatah, "nafas kehidupan".
Tapi saya akan tolak markah jika cerita itu keterlaluan
sebab itu yang saya paling benci.
Kelas kami sudah tak penting sekarang.
Saya nak kalahkan mereka dengan bersenjatakan masakan saya.
Saya dah sampai sejauh ini, jadi saya semakin nak menang.
Yang pasti, orang paling berbakat yang akan mara.
Sekarang, tiba masa
untuk memulakan pertarungan Masak Hidup Anda.
- Semoga berjaya! - Semangat!
Apa hidangan yang menggambarkan hidup awak?
- Saya ada banyak. - Terlalu banyak?
Kalau saya bertanding, tentu sukar untuk saya pilih satu.
Mungkin hidangan yang jadi titik perubahan hidup mereka.
Ataupun satu kenangan buruk.
- Betul. - Masakan boleh jadi satu memori buruk.
Atau hidangan terbaik mereka
yang buat mereka jadi cef seperti sekarang.
Kita akan rasa pengalaman hidup lapan cef di sini hari ini.
- Seolah-olah kita dalam hidup mereka? - Betul.
Yang menarik tentang Tukang Masak Mania
dan Cef Jang Ho-joon,
mereka mula dengan banyak bawang di sisi mereka.
Mereka juga duduk berhadapan.
Bawang adalah bahan utama dalam hidangan saya hari ini.
Ini satu hidangan dengan rasa di luar jangkaan,
jadi saya rasa juri akan beri markah tinggi untuk itu.
Saya tak nak melebih-lebih.
Saya cuma nak buat hidangan yang menunjukkan diri saya yang sebenar
menggunakan bahan yang serupa dengan saya.
Selepas tema diumumkan, saya terus terfikir hidangan ini.
Saya dah buat hidangan ini selama 20 tahun
dan saya ada buat ini juga siang tadi.
Saya tak perlu fikir panjang.
Saya akan buat hidangan
yang menggambarkan waktu saya di Amerika, iaitu waktu paling sukar,
tapi paling bermakna kerana saya dapat banyak pengalaman di sana.
Bahan-bahan dia paling sedikit berbanding yang lain.
Macam tiada apa-apa.
Rasanya dia akan masak hidangan ringkas.
Itu kepah dan mentega.
Mungkin dia nak buat pasta dengan kepah.
Awak maksudkan vongole, pasta paling asas?
Bukankah Napoli Matfia pun terkenal dengan pasta?
- Dia sedang menguli. - Betul.
Itu bukan doh biasa.
Hidangan mereka mungkin bertindih.
Sebagai cef yang mengendalikan restoran pasta segar terkenal,
saya ingin tunjuk banyak perkara.
Cef Jung Ji-sun tentu buat masakan Cina,
tapi dia sedang potong ikan kuku
- macam sasyimi. - Itulah.
Hanya saya cef masakan Cina yang selamat,
jadi saya nak tunjuk apa itu masakan Cina.
Cef Edward guna periuk nasi?
- Yang berasap itu? - Ya, itu nasi.
- Saya sangka dia buat masakan Barat. - Itu tak dijangkakan.
Hari ini, saya akan buat bibimbap, tapi bibimbap istimewa.
Ini macam belum masak.
Sudah masak.
Saya suka lihat mereka masak dengan serius.
Cef nampak paling hebat ketika masak.
Anda tinggal tiga minit.
Cepatnya masa berlalu.
Anda tinggal satu minit.
Misi pertama pusingan separuh akhir, pertarungan Masak Hidup Anda,
telah tamat.
Hidangan akan dinilai oleh juri satu demi satu.
Cef Jung Ji-sun, sila bergerak ke meja juri.
Saya perlu masak gambaran hidup saya,
jadi saya kenang semula waktu dulu dan fikirkan masakan
yang buat saya jatuh cinta dengan masakan Cina.
Nama hidangan ini ialah songshu guiyu.
Ini ikan yang digoreng
dan namanya datang daripada bentuknya yang seperti tupai.
Sebab saya buat hidangan ini adalah
hidangan ini salah satu titik perubahan ketika saya dalam kesukaran
untuk menentukan laluan kerjaya ketika berusia 20-an.
Cef wanita jarang jadi ketua cef di dapur,
jadi saya sentiasa bersendirian dan itu sangat sukar bagi saya.
Kemudian, saya pergi ke China
dan hidangan pertama saya belajar buat ialah songshu guiyu.
Saya kagum dengan kecermatan dan kemewahannya.
Ia sangat berbeza daripada masakan Cina saya lihat di Korea.
Saya tahu saya akan jadi cef lebih baik kalau boleh masak hidangan sebegini.
Jadi saya rasa hidangan ini yang buat saya kekal
dan meneruskan kerjaya saya dalam masakan Cina.
Maksudnya, tanpa hidangan ini,
awak mungkin pilih laluan lain.
Mungkin saya akan pilih untuk tak memasak.
- Betulkah? - Ya,
sebab sebagai cef wanita, saya sentiasa sendirian dalam dapur
dan dikelilingi ramai cef lelaki.
Teknik hidangan ini yang buat saya meneruskan ini.
Saya tak perlukan banyak peralatan.
- Betul. - Cuma perlu kuali, senduk
dan pisau untuk menghasilkan hidangan yang mewah.
Saya berbangga dengan itu.
Saya tak sabar untuk ini.
Saya pun akan makan.
Tak sabar nak rasa.
Hidangan ikan sebegini tak mudah untuk dibuat.
Ikan kuku boleh jadi keras kalau tak dimasak dengan elok.
Awak letak apa di dalam sos ini?
- Saya ubah suai sedikit. - Bagaimana?
Selalunya sos cili digunakan,
tapi saya bakar sedikit cili merah di dalam minyak,
saya kisar,
kemudian campur doubanjiang dan sos tomato dan biar mendidih.
Ada sebab tertentu
kenapa awak ubah suai dan tak guna sos tradisional?
Hidangan ini selalunya rasa manis dan masam,
tapi saya rasa ini perlu rasa pedas
untuk seseorang yang ingin makan ini sampai habis.
- Jadi saya rebus dengan cili kisar. - Begitu.
Terima kasih.
Syabas.
Juri,
sila masukkan markah anda untuk Cef Jung Ji-sun.
SETIAP JURI AKAN BERI MARKAH DARIPADA 100
SELEPAS CAMPUR MARKAH DARIPADA KEDUA-DUA JURI
CEF DENGAN MARKAH TERTINGGI AKAN MARA KE PUSINGAN AKHIR
Sekarang, masa untuk mengumumkan markah Cef Jung Ji-sun.
Sila dedahkan
markah daripada juri.
Juri Paik Jong-won beri 87 markah.
Juri Anh Sung-jae beri 82 markah.
Markah keseluruhan untuk Cef Jung Ji-sun ialah 169 markah.
Secara jujurnya,
saya rasa sos ini sepatutnya dapat menutup
bau hanyir daripada ikan ini dengan lebih baik.
Rasanya awak tak berjaya buang bau hanyir itu dengan baik.
Okey.
Tapi apa pun, ini satu cubaan bagus.
Terima kasih.
Syabas.
Saya kecewa dan nak buat ini semula.
Cuma tinggal saya untuk cef masakan Cina,
jadi saya patut buat lebih baik.
Markah sangat kedekut dengan markah.
Saya risau kerana tahu ini takkan mudah.
Itu nampak macam tomato.
Cef Edward Lee, sila bergerak ke meja juri.
Perjalanan untuk pergi ke arah juri sangat jauh.
Kadangkala kita terfikir,
"Sekejap, saya nak patah balik dan tukar sesuatu."
Tapi selepas kita mula, kita perlu jalan sehingga penghujung.
Jadi mari lakukan ini.
Hidangan hidup saya
ialah bibimbap tuna dan kaviar moden.
Saya tak pernah membayangkan ini.
- Bukan apa yang saya jangkakan. - Betul.
Saya manusia bibimbap
kerana seperti bibimbap,
ada banyak budaya dalam diri saya.
Korea, Amerika
dan masakan negara lain yang saya pernah belajar.
Secara jujurnya,
saya mengalami banyak kesulitan
dengan identiti Korea saya.
Adakah saya orang Amerika?
Atau adakah saya orang Korea?
Tapi apabila saya fokus pada memasak,
fikiran itu akan menghilang.
Saya boleh bertenang dan berusaha untuk menghasilkan satu rasa.
Itu yang paling penting bagi saya.
Satu rasa.
Apabila lihat bibimbap,
ia ada pelbagai bahan dan banyak warna.
Tapi apabila kita gaul,
ia menghasilkan satu rasa.
Saya sangat sukakan bibimbap.
Saya ingin buat hidangan yang biasa ini
jadi sesuatu yang istimewa.
Saya meratakan nasi.
Saya letak semua bahan bibimbap dan telur di dalamnya.
Saya nak buat sesuatu yang berbeza,
jadi saya buat ia jadi bebola…
kemudian saya goreng,
dan balut dengan tuna mentah.
Apabila saya lihat bibimbap, saya nampak diri saya.
Ia menggambarkan diri dan identiti saya
sebagai orang Korea-Amerika.
Saya ialah bibimbap.
Sebab itu hidangan hidup saya ialah bibimbap.
BIBIMBAP TUNA
Saya perlu gaul untuk makan ini?
- Tidak, potong sahaja. - Baik.
- Kemudian… - Tapi ini bukan bibimbap kalau tak gaul.
- Ini bibimbap saya. - Okey, saya faham.
Saya akan potong separuh.
Bahagian dalam bukan sekadar digaul.
- Awak goreng ini? - Ya.
- Nampaknya dia gaul ini. - Wah.
Awak dapat ilham untuk sos daripada chogochujang?
Ya, chogochujang.
Saya juga sukakan rasa serbuk biji perila,
jadi saya masukkannya untuk beri rasa kekacang.
Saya perlu makan guna garpu atau sudu?
Ini ada identiti.
Saya boleh rasakan kekeliruan awak
apabila saya mahu makan ini.
Bukan sahaja rasa, tapi saya nak tunjuk kepada juri
maksud hidangan ini bagi saya.
Ini sememangnya bukan bibimbap yang kami biasa makan.
Saya beritahu Cef Anh
awak mungkin buat nasi dengan ikan mentah.
- Tapi ini bukan itu. - Ya, bukan.
Saya pun dari Amerika
dan ada restoran di sana.
Sangat berisiko untuk ubah suai sesuatu hidangan,
terutama seperti bibimbap, satu hidangan istimewa Korea.
Sedikit kesilapan boleh buat hidangan ini hancur.
Tapi saya betul-betul ingin mengekalkan identiti bibimbap,
jadi saya tak ubah suai terlalu banyak.
Saya sangat menikmatinya.
Sesi rasa telah tamat.
Juri,
sila masukkan markah anda untuk Cef Edward Lee.
Saya rasa mereka sangat positif dan tertanya dengan apa saya buat.
Masa untuk mengumumkan markah Cef Edward Lee.
Sila dedahkan…
TEMPAT PERTAMA SEMASA JUNG JI-SUN: 169 MARKAH
Sila dedahkan markah juri.
Juri Paik Jong-won beri 97 markah.
Juri Anh Sung-jae beri 82 markah.
Markah keseluruhan
untuk Cef Edward Lee ialah 179 markah.
Terima kasih.
KEDUDUKAN SEMASA PERTAMA: EDWARD LEE, 179 MARKAH
Misi hari ini adalah memasak tentang hidup awak,
bermaksud awak perlu tunjuk kenapa awak masak
dan letak hidup awak dalam hidangan itu.
Awak berjaya buat begitu.
Saya bayangkan rasa bibimbap yang semua orang Korea pernah rasa,
tapi ini membuka mata saya kepada cara baharu untuk mentafsirkan bibimbap.
Saya rasa hidangan ini boleh jadi contoh
cara kita boleh mempromosikan makanan dan cerita kita kepada dunia,
jadi saya berikan awak markah ini.
Ada beberapa aspek yang saya setuju dan tak bersetuju dengan En. Paik.
Perbezaan markah kami bukan disebabkan rasanya.
Kami cuma berbeza pendapat.
Saya boleh terima kalau itu nasi dengan lauk di atasnya.
Tapi dia kata itu bibimbap.
Bibimbap bermaksud menggaulkan nasi.
Kenapa dia panggil itu bibimbap kalau perlu potong guna pisau?
Jadi kalau dipanggil begitu, ia akan jadi bibimbap?
Bagaimana kalau identiti hidangan Korea ini
berubah disebabkan ini?
Itu yang saya fikirkan ketika memberikan markah kepadanya.
Cef Edward Lee di tempat pertama dengan 179 markah.
Markah itu sangat mengejutkan.
Saya agak keliru
kerana perbezaan markah daripada kedua-dua juri sangat berbeza
dan saya rasa 179 tak cukup bagus.
Helo.
Pertama, saya terangkan kenapa saya pilih ini sebagai hidangan hidup saya.
Saya buka restoran saya sembilan tahun lalu pada tahun 2015.
Ketika itu, saya penuh dengan harapan, tapi ia tak berjalan dengan baik.
Saya hampir kehilangan segalanya.
Jadi saya cari bahan yang murah dan sedap
dan terfikir bawang.
Itu cara saya cipta menu istimewa saya.
Saya bakar bawang di dalam ketuhar, kemudian panggang di atas arang
jadi bahagian luarnya terbakar tapi masih lembap di dalam.
Selepas itu, saya guna hirisan daun bawang mentah
dan daun bawang goreng
sebab ia ada tekstur yang berbeza.
Hidangan ini mula jadi terkenal
dan kini, saya mengendalikan sembilan restoran.
Ini yang buat itu jadi kenyataan.
Namanya kuro tamanegi,
bermaksud bawang hitam.
Inilah hidangan hidup saya.
Jadi hidangan ini yang buat awak berjaya sekarang?
Ya, ini masih lagi menu paling terkenal di restoran saya.
Saya perlu makan apa dulu?
Makan ketiga-tiganya sekali.
Daun bawang goreng, daun bawang mentah,
dan bawang panggang.
Makanlah dengan sos sebanyak mana tuan mahu.
Saya sangat yakin dengan hidangan saya.
- Awak kata ini menu istimewa awak. - Ya.
- Memang boleh dapat di Negi sahaja. - Betul.
Tak mudah untuk buat ini.
Saya sukakannya.
- Saya menikmatinya. - Terima kasih.
Masa untuk mengumumkan markah Cef Jang Ho-joon.
Sila dedahkan…
markah daripada juri.
TEMPAT PERTAMA SEMASA EDWARD LEE: 179 MARKAH
Cef Jang Ho-joon menerima 91 markah daripada Juri Paik Jong-won
dan 87 markah daripada Juri Anh Sung-jae,
jumlah keseluruhan ialah 178 markah.
KEDUDUKAN SEMASA TEMPAT KE-2: JANG HO-JOON, 178 MARKAH
Awak gunakan bahan yang murah
dan berjaya mengeluarkan kemanisan semula jadi bawang ini
dengan memanggangnya.
Saya faham kenapa restoran awak tiba-tiba berjaya apabila menu ini dikeluarkan.
Saya sangat sukakannya.
- Terima kasih, cef. - Terima kasih untuk ini.
Saya rasa setiap hidangan bermula dengan pemilihan bahan.
Kerana itu, saya rasa bawang ini tak sedap seperti saya jangkakan,
sebab itu saya beri awak markah ini.
Bawang itu terlebih masak
sebab saya biar di dalam ketuhar terlalu lama kerana risau ia tak masak.
Saya buat kesilapan di situ.
Saya cuma berfikir tentang misi seterusnya.
Setiap hari, saya buat ribuan pesanan guksi Andong,
tapi hanya untuk pelanggan saya.
Saya tak pernah masak dalam keadaan sebegini,
jadi saya agak gementar.
Ini guksi Andong dimasak dengan sayur hijau
dalam musim sekarang.
Saya rasa mi sahaja tak mencukupi, jadi saya buat nasi sekoi juga.
Saya juga buat jeon kubis dan geotjeori sebagai lauk.
GUKSI BUATAN TANGAN, JEON KUBIS, NASI SEKOI, GEOTJEORI
Saya nak makan itu.
Cerita di sebalik hidangan mi ini ialah…
Keluarga saya sangat kaya semasa saya kecil,
tapi perniagaan ayah saya tiba-tiba muflis
dan kami jadi miskin.
Kerana terlalu terkejut, ayah saya mengalami pendarahan otak
dan lumpuh separuh badan.
Jadi mak saya mula jual mi
di sudut pasar untuk menjaga dan membesarkan kami.
Saya tak suka makan mi itu semasa saya di sekolah
sebab ia mengingatkan kemiskinan saya.
Sebab itu saya sangat bencikannya.
Kemudian, mak saya buat pembedahan pada kedua-dua belah matanya
kerana komplikasi diabetes,
jadi saya perlu belajar cara buat mi itu.
Saya tiada pilihan kerana saya perlu ganti mak saya.
Jadi saya sambung berniaga,
berkahwin dan dapat anak.
Kemudian, kami beli satu tempat kecil di pasar
untuk mengembangkan perniagaan kami,
jadi sekarang kami dapat jaga ibu bapa kami,
beli makan dan barang yang anak-anak saya mahu
dan mencari rezeki melalui mi itu.
Mi yang saya bencikan dulu jadi penyelamat hidup saya.
Mi ini sebenarnya
satu keajaiban dan takdir bagi saya
sebab seluruh keluarga saya hidup bahagia disebabkan ini.
Saya berterima kasih kepada hidangan ini,
sebab itu saya jadikan ini hidangan hidup saya.
Kita perlu makan sebelum ini kembang.
Wah, itu nampak sedap.
Juri,
sila masukkan markah untuk Mak Cik Omakase #1.
Saya buat hidangan ini setiap hari.
Ini bukan sesuatu yang saya baru cipta.
Saya dah buat ini selama lebih daripada 20 tahun.
Saya tertanya apa perasaan saya apabila lihat markah hidangan ini.
Masa untuk mengumumkan markah Mak Cik Omakase #1.
Sila dedahkan…
TEMPAT PERTAMA SEMASA EDWARD LEE: 179 MARKAH
…markah daripada juri.
Juri Paik Jong-won beri 90 markah.
Juri Ang Sung-jae beri 85 markah.
Mak Cik Omakase #1
menerima 175 markah secara keseluruhan.
Walaupun saya cuba terangkan, orang takkan faham
kekayaan rasa hidangan ini melainkan mereka rasa sendiri.
Jadi saya harap orang akan berpeluang
untuk rasa dan tahu ada makanan Korea seperti ini.
Terima kasih.
- Syabas. - Terima kasih.
Saya sangat gembira dan bangga dengan pencapaian saya selama ini.
Saya sangat berterima kasih dan bangga.
Cef Edward Lee
masih di tempat pertama dengan 179 markah.
Apa…
Gambar dia sangat menakutkan.
Saya cuma fikir saya perlu buat dengan baik.
Saya akan tunjukkan diri saya.
Saya memang ke sini untuk buat apa saya mahu.
Saya akan biar ia menjerit.
Hidangan saya buat hari ini
ialah sup bawang diperbuat daripada bawang hodoh.
Hidangan ini sangat ringkas, tapi ambil masa lama untuk dibuat.
Saya perlu karamelkan bawang sehingga dapat tekstur seperti jem.
Kemudian saya letak pelbagai jenis arak dan air rebusan,
biar ia reneh,
kemudian saya letak di dalam periuk tanah dengan sedikit keju
dan saya biar ia mendidih.
Ya.
Saya tak disukai oleh ramai orang.
Mata saya menakutkan, rupa saya menakutkan
dan wajah saya sentiasa nampak
seperti saya tak berpuas hati.
Jadi orang selalu salah faham akan saya.
Saya juga selalu dengar orang kata saya nampak macam samseng
dan nampak biadab,
itu buat saya sangat terluka.
Ketika mengendalikan restoran pun
ada yang tak nak saya jelaskan tentang hidangan mereka
dan itu…
Itu buat saya terfikir saya hidup untuk apa.
Jadi apabila diumumkan yang tema untuk hari ini adalah
hidangan yang menggambarkan hidup saya,
saya nak tunjuk siapa diri saya sebenarnya.
Untuk sup bawang ini,
sebab kenapa saya guna bawang hodoh
adalah kerana ia sama seperti saya,
ia diabaikan hanya kerana rupanya hodoh
walaupun rasa dan khasiatnya tetap sama.
Pada pandangan pertama,
anda akan fikir ini panas dan kasar seperti periuk tanah ini.
Tapi selepas satu suapan…
Sudah siap.
…ia akan menghangatkan badan dan buat kita selesa.
Saya harap orang yang menilai saya pada luaran akan cuba hidangan ini
agar saya boleh tunjuk saya serius tentang memasak
dan saya lebih daripada rupa saya.
Tapi sebenarnya,
ini bukan tentang rupa awak.
Pandangan mata yang menakutkan boleh diubah.
Awak boleh buat begitu.
Saya dah cuba, tapi tak berhasil.
- Saya sentiasa… - Gambar itu memang menakutkan.
Itu agak menakutkan.
Ya, jadi…
Saya setuju.
Saya pun kadangkala takut dengan rupa saya.
Awak pandai senyum.
Senyuman awak sangat manis.
- Saya nampak lebih baik apabila senyum. - Awak nampak lebih lembut.
Awak patut terus tersenyum.
Awak boleh baiki itu.
Tapi awak nampak sangat hebat ketika fokus memasak
dan buat yang terbaik.
Jadi saya sangat tersentuh
apabila lihat awak memasak selama ini.
Saya harap mereka terima jiwa saya curahkan untuknya.
Sekarang, sila masukkan markah anda untuk Tukang Masak Mania.
Masih di tempat pertama
Cef Edward Lee dengan 179 markah.
Anda cuma boleh ambil tempat pertama jika terima lebih daripada 179 markah.
Sekarang, sila dedahkan markah Tukang Masak Mania.
Mari kalahkan orang di hadapan saya.
Juri Paik Jong-won beri 88 markah.
Juri Anh Sung-jae beri 89 markah.
Tukang Masak Mania menerima 177 markah secara keseluruhan.
KEDUDUKAN SEMASA TEMPAT KE-3: MANIA: 177 MARKAH
Pada pendapat saya, awak terlalu mencuba.
Ini rasa seperti
saya minum ekstrak bawang.
- Begitu. - Apa yang saya suka
tentang sup bawang,
rasa bawang tak keterlaluan walaupun diperbuat daripada bawang.
Ia buat kita ingin makan lagi dan lagi.
Tapi selepas makan ini,
saya rasa masin
dan aroma yang kuat daripada bawang dikaramelkan
dan saya risau ini boleh buat seseorang
- elak makan bawang untuk beberapa hari. - Begitu.
Jadi saya potong markah sedikit.
Secara peribadi, bagi saya,
rasa air rebusan daging terlalu kuat.
Jadi keseimbangannya dengan bawang rasa terlalu kuat.
Saya percaya niat cef
lebih penting daripada pendapat pelanggan,
jadi kualiti sup bawang ini
tiada kekurangan dari segi itu,
sebab itu saya beri markah ini.
- Terima kasih. - Syabas.
Saya kecewa sebab kami cuma berbeza dua markah.
Mereka patut beri sedikit lagi.
JURI ANH SUNG-JAE BELUM BERI SESIAPA MARKAH LEBIH DARIPADA 90
Mustahil untuk beri 100 markah untuk mana-mana masakan.
Jika hidangan itu berkualiti tinggi
dan rasa sedap, paling tinggi saya beri adalah sekitar 90 markah.
Cef Edward Lee
masih di tempat pertama dengan 179 markah.
Napoli Matfia, sila bergerak ke meja juri.
Itu berapi.
- Bukankah itu api? - Itu? Yalah.
Hidangan saya hari ini ialah…
pasta gegukji.
Tentang hidangan ini,
ia mengandungi cerita tentang saya dan moyang saya.
Kedua-dua ibu bapa saya bekerja,
jadi moyang saya menjaga saya sejak kecil
dan saya masih ingat gegukji yang dia buat untuk saya.
Ia sup tradisional dari Chungcheongnam-do,
yang mana kita merebus
baki ketam diperam, kubis, pes kacang soya kicap dan sebagainya.
Saya sangat sukakan hidangan ini, jadi saya pilih untuk membuatnya.
Pertama, saya buat sup gegukji sebagai asas,
kemudian saya buat pasta berbentuk gula-gula
yang moyang saya sukakan.
Saya juga ingat dia selalu beri saya duit belanja
daripada satu dompet syiling lama,
jadi saya cencang sedikit rumpai laut gamtae dan udang
untuk buat ladu kubis berbentuk seperti dompet syiling.
Saya goreng sedikit ketam kecil juga
diilhamkan daripada snek yang moyang saya selalu buat untuk saya.
Kuah diperbuat daripada apa?
Ini kuah gegukji.
Tapi kerana saya cef masakan Itali,
saya ingin beri sentuhan itu sedikit,
jadi saya letak kuah di dalam teko moka Itali
untuk memanaskan dan tuang.
Saya rasa bahagian paling penting dalam gegukji
adalah baunya yang tajam,
jadi saya terfikir cara menyampaikan rasa itu di sini,
jadi saya menitiskan sedikit sos ikan bilis Itali.
Hidangan ini adalah tafsiran kenangan saya bersama moyang saya.
PASTA GEGUKJI NENEK
Awak membesar di kawasan Seosan atau Taean?
Ya, betul.
Gegukji dulu.
En. Paik pun dari Chungcheongnam-do,
jadi saya rasa tertekan sedikit.
Gegukji sangat sukar dibuat.
Ramai orang kecewa selepas mencubanya
kerana ia ada satu rasa yang sukar diterangkan.
Jadi saya terkejut melihat dia menggunakannya untuk membuat itu.
Nampak macam juri sukakannya.
Mereka makan banyak
dan sangat menikmatinya.
Awak tahu,
tak ramai tahu apa itu gegukji,
jadi saya sangat kagum dengan keberanian awak untuk memasukkan
kenangan awak bersama moyang awak dalam masakan pasta ini.
Nenek dan masakan. Itu resipi terbaik.
Betul.
Tapi awak guna gegukji sebenar?
Atau awak tambah rasa dengan memasukkan makanan laut?
Saya cuba hasilkan rasa yang saya ingat dan tak guna bahan berlebihan.
Kerana hidangan ini dari Taean dan Seosan,
apa yang penting bagi saya
adalah saya menggunakan bahan yang datang dari kawasan itu sahaja.
Kalau dia melebih-lebih dengan bahan mahal
untuk buat hidangan lebih mewah,
itu pasti akan menghancurkannya.
Tapi dia pilih untuk tak buat begitu,
bermakna dia ada tujuan yang jelas dan menghasilkan hidangan paling anggun.
Sesi merasa telah tamat.
Masih di tempat pertama
Cef Edward Lee dengan 179 markah.
Sila dedahkan markah Napoli Matfia.
Saya tahu saya berpeluang dapat tempat pertama.
Saya belajar untuk tak harapkan apa-apa.
Saya akan terima apa sahaja yang terjadi.
Siapa agaknya?
Sila dedahkan markah Napoli Matfia.
Juri Paik Jong-won beri 92 markah.
Juri Anh Sung-jae beri 90 markah.
Napoli Matfia menerima 182 markah secara keseluruhan.
Tempat pertama semasa sekarang ialah Napoli Matfia.
TEMPAT PERTAMA: NAPOLI MATFIA, 182 MARKAH TEMPAT KE-2: EDWARD LEE, 179 MARKAH
Saya percaya hidangan yang terbaik pun
masih ada ruang untuk penambahbaikan,
jadi saya tak pernah beri lebih daripada 90 markah untuk masakan saya juga.
Tapi dari segi rasa,
ini memang sangat sedap.
Boleh nampak pengawalan dan kesetiaan awak kepada bahan,
sebab itu saya beri markah ini.
Dia masih muda, tapi saya boleh nampak dia tahu keanggunan masakan.
Saya boleh nampak usaha dia
untuk menggambarkan kehangatan moyangnya.
Saya beri dia 90 markah, iaitu 100 markah mengikut piawaian saya.
Rasanya tiada sesiapa terima lebih daripada 90 daripada kedua-dua juri,
jadi sukar untuk percaya saya terima markah begitu.
Ini memang akan terjadi. Seseorang pasti akan mengalahkan markah saya.
Tapi mari lihat jika markah dia boleh bertahan
sebab dua cef terakhir sangat kuat,
jadi saya rasa seseorang mungkin boleh mengalahkan markah dia.
Rasanya dia akan kalah kepada Tiga Bintang.
Tiga Bintang, sila bergerak ke meja juri.
Semangat, kawan.
Wah, itu sangat cantik.
Hidangan saya buat hari ini
adalah apa yang buat saya bertahan ketika saya dalam kesukaran.
Saya memasak untuk kehidupan sekarang,
tapi ketika saya keliru akan laluan mana yang saya perlu ambil dalam kerjaya saya,
saya tonton dokumentari tentang Cef Corey Lee
dan pada suatu hari, saya bertekad saya akan pergi dan bekerja di sana.
Dia buat apa sekarang?
Dia ada restoran bernama Benu.
COREY LEE
Dia cef muda yang terkenal di Amerika.
- Corey Lee? - Ya.
Dia orang Korea pertama yang terima tiga bintang Michelin.
Jadi saya pergi ke Amerika
dan dapat peluang menjadi pelatih dan bekerja dengannya.
Selepas itu, saya kurangkan waktu tidur
dan belajar bersungguh-sungguh untuk bertahan dalam hidup
seperti yang dilihat daripada nota yang ditunjukkan.
Kadangkala, apabila saya letih,
saya akan pergi ke Pier 39
dan makan cowder kepah yang hangat untuk menaikkan semangat semula.
Hidangan ini beri saya ketenangan ketika saya di tempat asing.
Jadi hidangan saya buat hari ini ialah sup cowder kepah,
yang saya tafsirkan semula secara unik berdasarkan apa saya pernah belajar.
Secara mudah, ini sup kepah berkrim.
Saya buat air rebusan dengan kepah,
kemudian tambah bawang, daun saderi dan krim segar,
biar ia mendidih sehingga pekat dan akhir sekali masukkan kaviar
untuk buat sos.
Sudah tentu protein diperlukan di dalam sos,
jadi saya bakar sedikit toothfish,
iaitu kegemaran orang Korea yang dikenali sebagai mero.
Cowder kepah ini hidangan biasa di Amerika,
tapi saya tafsirkan semula seperti hidangan pesona.
Selain daripada rasa, saya harap mereka kenal butirannya.
Dia kata dia bawa hidangan pesona kepada kami,
jadi saya menilai mengikut piawaian hidangan pesona.
Adakah ini segi empat 1 milimeter atau 3 milimeter?
Bagaimana lobak dipotong?
Bagaimana daun saderi dipotong?
Semuanya dipotong dengan sangat tepat seperti yang dia beritahu.
Semua saiz kaviar pun sama.
Bermakna dia sengaja buat begitu.
Apabila dia buat keputusan untuk menambah baik cowder kepah itu,
dia guna semua teknik yang dia pernah belajar.
Ya, rasanya sedap.
Hidangan ini ada cerita di sebaliknya,
iaitu kenangan awak diilhamkan daripada kepah.
Tapi awak tambah kerang juga, yang ada dalam musim sekarang
dan menghasilkan satu hidangan ini.
Saya rasa itu idea yang bagus.
Terima kasih.
Di tempat pertama,
Napoli Matfia dengan 182 markah.
Anda boleh mengambil tempat pertama jika menerima lebih daripada 182 markah.
- Sila dedahkan markah Tiga Bintang. - Ayuh.
Saya rasa teruja kerana nama sebenar saya akan didedahkan
jika saya masuk pusingan akhir.
Saya tak pasti apa jenis masakan Tiga Bintang buat.
Tapi saya tahu dia sangat berbakat.
Sila dedahkan markah Tiga Bintang.
- Wah, itu banyak. - Juri Paik Jong-won beri 92 markah.
Juri Anh Sung-jae beri 87 markah.
Tiga Bintang menerima 179 markah secara keseluruhan.
TEMPAT PERTAMA: NAPOLI MATFIA, 182 MARKAH TEMPAT KE-2: EDWARD LEE, TIGA BINTANG
Awak guna apa yang awak belajar dengan baik
untuk menunjukkan gaya awak melalui hidangan ini.
Rasa dan keseimbangan hidangan ini sangat bagus.
Tapi untuk ikan ini,
kalau tak letak pun tak mengapa.
Mungkin awak boleh fikir lebih dalam tentang mesej awak ingin sampaikan.
- Begitu. Terima kasih. - Terima kasih.
Syabas.
Dapat 179 markah.
Saya tak berjaya kalahkan dia.
Secara jujurnya, saya tak dapat terima markah itu
sebab saya sangat yakin dengan masakan saya.
Tentulah saya gembira.
Tapi terlalu awal untuk buka botol champagne
sebab saya mula memasak ketika berumur 20 tahun,
benda pertama saya beli ialah buku Cef Choi Hyun-seok.
Boleh dikatakan saya peminat dia.
Hanya dia yang tinggal sekarang.
Akhirnya, yang terakhir.
Cef Choi Hyun-seok, sila bergerak ke meja juri.
23 Mac 1995.
Saya takkan pernah lupakan hari pertama saya mula memasak.
Tempat kerja pertama saya adalah restoran tradisional Itali bernama La Cucina
di seberang jalan berhadapan Hotel Hyatt oleh Namsan.
Di sana sentiasa sibuk
dan semua orang bercakap bahasa Itali ketika waktu penyajian.
Saya tiada banyak kerja ketika itu,
jadi saya cuma duduk di satu sudut
sehingga satu hari, seorang cef senior kata,
"Hei, budak baharu, masuk bilik peti sejuk."
Saya fikir dia nak beri saya kerja dan saya berlari ke sana.
Tapi saya cuma nampak di atas kotak susu itu
sepinggan pasta vongole yang masih hangat.
Itu satu tradisi di La Cucina iaitu cara menaikkan semangat pekerja baharu.
Saya terus makan sebaik sahaja lihat itu
dan ia sangat sedap.
Ketika itu, saya bertekad
jika saya teruskan kerjaya ini,
saya ingin jadi cef yang buat pasta vongole terbaik.
Kemudian, saya datang untuk buat vongole terbaik
antara semua alumni La Cucina.
Saya dah menambah baik resipi sebanyak tujuh, lapan kali.
Ini versi terbaharu setakat ini.
Ini pasta berbentuk kon yang saya cipta dan saya dapat ilham daripada sujebi.
Saya sukakan mi carik tangan Korea
kerana ia nipis di sebelah dan tebal di sebelah satu lagi
serta hidangan sederhana ini ada pelbagai jenis tekstur.
Saya nak cuba benda baharu dan berbeza.
Rasa pasta sama kalau guna minyak,
jadi saya nak cuba benda baharu.
Untuk beri rasa berkrim, saya tukar kepada mentega.
Saya percaya pasta vongole
adalah hidangan terbaik saya boleh buat.
Ini menu istimewa saya yang pertama.
Saya tak letak garam, lada, atau apa-apa perasa.
Cuma ada bawang putih, minyak zaitun dan air rebusan kepah.
- Jadi kepah itu buat ini masin? - Saya tak letak perasa langsung.
Tiada sesiapa setanding awak
dari segi tahap kecekalan awak mencuba benda baharu.
Saya pun selalu tertanya
apa benda baharu awak akan cuba setiap kali awak masak sesuatu.
Terima kasih untuk ini.
Ini vongole paling sedap saya pernah makan
sehingga saya terlupa rasa vongole saya pernah makan sebelum ini.
Tempat pertama semasa dengan markah tertinggi
ialah Napoli Matfia dengan 182 markah.
Anda boleh mengambil tempat pertama jika menerima lebih daripada 182 markah.
Cef pertama yang akan mara ke pusingan akhir akan ditentukan
berdasarkan markah peserta terakhir, Choi Hyun-seok.
Sila dedahkan markah daripada juri.
Rasanya saya boleh dapat tempat pertama.
Saya sangat terdesak untuk menang,
jadi saya akan menang.
Sila dedahkan markah daripada juri.
MARKAH LEBIH DARIPADA 182 AKAN BUAT DIA MARA KE PUSINGAN AKHIR
Siapa agaknya?
Cef Choi Hyun-seok menerima…
93 markah daripada Juri Paik Jong-won
dan 88 markah daripada juri Anh Sung-jae,
jumlah keseluruhan ialah 181 markah.
Syabas.
Awak buat terbaik.
KEDUDUKAN MUKTAMAD TEMPAT PERTAMA: NAPOLI MATFIA, 182 MARKAH
Wah, ini gila.
Awak buat pasta vongole dengan ringkas dan klasik,
saya sukakannya.
Tapi secara peribadi,
mungkin awak boleh kurangkan mentega sedikit.
Ini cuma pendapat saya, tapi seseorang mungkin akan rasa ini berminyak
dan markah saya diberikan berdasarkan itu.
Terima kasih.
Cita rasa kami berbeza.
Saya rasa jumlah minyak sebanyak itu sangat tepat.
Tapi secara jujurnya,
saya dah buat kesilapan.
Kesilapan yang sangat besar.
Saya perasan selepas semak semula resipi saya,
saya terlupa letak bawang putih.
Vongole tanpa bawang putih
sama seperti tteokbokki tanpa serbuk cili.
LETAK BAWANG PUTIH SEBELAH JET GAS
BAWANG PUTIH
TIDAK SENTUH LANGSUNG
Saya dah siap.
KEMUDIAN, IA DISIMPAN
Saya dah buat vongole ratusan kali selama 29 tahun
dan saya tak pernah lupa letak bawang putih.
Tapi kenapa hari ini?
Saya pasti cita rasa saya dan Cef Anh berbeza
dan saya fikir saya betul,
tapi saya salah dan Cef Anh yang betul.
Saya dungu kerana terlupa letak bawang putih.
Dia lupa letak bawang putih?
Patutlah saya rasa
macam ada sesuatu yang hilang.
Jadi tempat pertama dalam pertarungan Masak Hidup Anda ialah
Napoli Matfia.
- Tahniah! - Terima kasih.
Tentu awak gembira.
NAPOLI MATFIA MARA KE PUSINGAN AKHIR SERTA-MERTA
Wah.
Apabila saya fikir sendiri, sebagai salah seorang cef terbaik di Korea,
saya gembira kerana saya dapat tunjuk kemampuan saya sepenuhnya dalam misi ini.
Saya akan jadi juara atau dapat tempat kedua di pusingan akhir.
Jadi saya nak jadi juara.
Saya ingin pulang dengan kemenangan.
Sekarang, tinggal satu lagi tempat kosong
di meja peserta terselamat.
Saya akan dapatkan tempat saya sebagai peserta akhir.
Ini kepakaran saya.
Saya cuma perlu buat tanpa sebarang kesilapan.
Saya terpilih antara 100 orang.
Saya tahu saya boleh menang.
Saya akan masuk pusingan akhir dan biar nama saya dikenali.
Tak mungkin saya akan tersingkir.
Saya tahu saya boleh buat dengan baik.
Saya ingin jadi juara.
Saya perlu dan akan dapatkannya.
Siapa cef terbaik?
Itu yang saya mahu tahu dan saya nak buktikannya.
Saya tak tahu siapa akan lawan saya, tapi saya akan hancurkan mereka.
Neraka Memasak Tanpa Penamat.
Saya tak suka namanya.
Ini betul-betul akan jadi neraka.
- Bahan anda akan guna untuk masak - Apa ini?
ialah ****.
- Mari lakukan ini! - Saya rasa nak mati.
Ini sangat meletihkan.
Saya mula jadi gila sedikit.
Cef yang akan menerima ganjaran 300 juta won ialah…
Terjemahan sari kata oleh Nada Zaky